اینگ لی

اینگ لی (پ 23 اکتوبر 1954) ایک تائیوانی ہدایت کار اور اسکرین لکھاری ہیں۔
اوائل عمر میں کلاسیکی چینی سیکھی اور قومی تائینن فرسٹ سینئر ہائی اسکول سے گریجویشن کی جہاں والد بطور پرنسپل تعینات تھے۔ والد کی خواہش تھی کہ اینگ پروفیسر بنے مگر دو دفعہ کالج امتحانات میں فیل ہونے کے بعد نیشنل آرٹس اسکول میں داخلہ لیا۔
لازمی فوجی سروس کے بعد 1979 میں یونیورسٹی آف الینوائے میں تھیٹر ڈگری میں داخلہ لیا۔ نیویارک یونیورسٹی ٹش اسکول آف آرٹس سے ایم ایف اے کی ڈگری حاصل کی۔
زمانہ طالب علمی میں ہی مختصر فلم "شیڈز آف دا لیک" آبائی وطن میں بہترین ڈراما ایوارڈ جیت چکی تھی، یہ فلم گریجویشن کے دوران میں 1982 میں بنائی تھی۔ تھیسز میں اینگ لی نے 1984 میں "فائن لائن" بنائی اور اس کے لیے نیویارک یونیورسٹی نے ویسرمین ایوارڈ دیا۔

اس نے 1990 میں دو اسکرین پلے "ویڈنگ بینکویٹ" اور "پُشنگ ہینڈز" لکھ کر تائیوان گورنمنٹ انفارمیشن سروس مقابلے میں بھیجا۔ مقابلے میں دونوں نے بالترتیب پہلی اور دوسری پوزیشن حاصل کی۔ لی کونگ سو نے 1991 میں "پنشنگ ہینڈز" فلم کی ہدایت کاری کے فرائض انجام دیے۔ اس کے بعد اینگ لی نے تائیوانی اور ہالی ووڈ کی متعدد فلموں کی ہدایتکاری کے فرائض انجام دیے اور اکیڈمی ایوارڈ، گولڈن گلوب ، گولڈن لائنز سمیت کئی اہم ایوارڈ ہدایتکاری اور اسکرین پلے کے حوالے سے جیتے۔

 پیشہ ورانہ زندگی 
 ہانگ کانگ میں آغاز 
"پشنگ ہینڈز" (pushing hands) تائیوان میں شائقین اور ناقدین دونوں میں مقبول رہی۔ اسے گولڈن ہارس فلم فیسٹیول میں آٹھ نامزدگیاں ملیں۔ "ویڈنگ بینکویٹ"  (The Wedding Banquet) نے 43 ویں برلن بین الاقوامی فلم فیسٹیول میں گولڈن بیئر ایوارڈ جیتا اور بعد ازاں گولڈن گلوب اور اکیڈیمی ایوارڈ دونوں میں بہترین فارن فلم نامزد ہوئی۔

1994 میں چین میں جا کر فلم "کھاؤ بیو مرد عورت" بنائی جس میں روایتی اقدار ، جدید رشتے اور  تائی پی میں خاندانی جھگڑے دکھائے گئے۔  یہ فلم بھی گولڈن گلوب اور اکیڈیمی ایوارڈ دونوں میں بہترین فارن فلم نامزد ہوئی، اس کے ساتھ ساتھ برٹش اکیڈیمی ایوارڈ کے لیے بھی نامزد ہوئی۔

 ہالی ووڈ آمد 
 سینس اینڈ سینسبلٹی 
1995 میں لی نے کولمبیا ٹرائی سٹار کی کلاسیکی کہانی "احساس اور سمجھداری" کو ڈائریکٹ کیا۔ لی نے دوسری بار برلن بین الاقوامی فلم فیسٹیول میں گولڈن بیئر ایوارڈ جیتا اور سات اکیڈیمی ایوارڈ کے لیے نامزد ہوئی۔ بہترین اسکرین پلے کا ایوارڈ جیتا اسکرین رائٹر ایما تھامپسن کے لیے جس نے فلم میں کیٹ ونسلٹ ، ہیوج گرانٹ کے ساتھ کام کیا تھا۔ بہترین موشن پکچر ڈراما فلم کا گولڈن گلوب ایوارڈ بھی جیتا۔ اس کے بعد لی نے مندرجہ ذیل دو فلموں کی ہدایت کاری کے فرائض سر انجام دیے۔
 دا آئس اسٹارم The Ice Storm ۔(1997)
 رائیڈ ود دا ڈیول Ride with the Devil ۔(1999)

 حوالہ جات 

زمرہ:بقید حیات شخصیات
زمرہ:تائیوانی بدھ شخصیات
زمرہ:تائیوانی فلم پروڈیوسر
زمرہ:تائیوانی فلم ہدایت کار
زمرہ:تائیوانی منظر نویس
زمرہ:ریاستہائے متحدہ کو تائیوانی تارکین وطن
زمرہ:ریاستہائے متحدہ میں تائیوانی تارکین وطن
زمرہ:نیو یارک (ریاست) کے فلم ہدایت کار
زمرہ:ویکی ڈیٹا سے مطابقت رکھنے والی مختصر تفصیل
زمرہ:انگریزی زبان کے فلم ہدایت کار
زمرہ:ٹش اسکول آف آرٹس کے فضلا
زمرہ:امریکی بدھ شخصیات
زمرہ:چینی فلم ہدایت کار
زمرہ:چینی نژاد امریکی شخصیات
زمرہ:ریاستہائے متحدہ کے وطن گیر شہری
زمرہ:بافٹا اعزاز یافتگان (شخصیات)
زمرہ:امریکی فلم ہدایت کار
زمرہ:بیسویں صدی کی تائیوانی شخصیات
زمرہ:اکیسویں صدی کی تائیوانی شخصیات
زمرہ:منظر نویس
زمرہ:فلمی ہدایت کار
زمرہ:بہترین_ڈائریکٹر_گولڈن_گلوب_کے_فاتحین